
ΤΕΥΧΟΣ ΔΕΥΤΕΡΟ 


Αρ 


. Φύλλου 1556 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Κηδεία του Κυριάκου Σταμέλου του Ελευθερίου 
με δημόσια δαπάνη. 

2 

Κοστολόγηση: α) των διαγνωστικών εξετάσεων 
«ΡβπθΙ αναπνευστικού με μοριακή τεχνική (ΜΕΡΑ) 
και 0υ3ΠΐίΡΕΚΟΝ-ΈΜν», β) της εξέτασης «Ελέγ¬ 
χου Αντιγόνων Ιστοσυμβατότητας με τεχνολογία 
Αλληλούχισης Επόμενης Γενιάς (Ν<35)» και γ) της 
θεραπείας με Υπερβαρικό Οξυγόνο. 

3 

Κατάρτιση λεπτομερούς καταλόγου ιατρικών 
πράξεων οι οποίες επιτρέπεται να εκτελούνται σε 
Αυτοτελείς Ιδιωτικές Μονάδες Ημερήσιας Νοση¬ 
λείας (Μ.Η.Ν) ειδικότητας α) οφθαλμολογίας και 
β) πλαστικής/επανορθωτικής χειρουργικής. 

4 

Τροποποίηση της αριθμ. 826/72508/04-7-2017 
(Β' 2334), κοινής απόφασης του Υπουργού και 
του Αναπληρωτή Υπουργού Αγροτικής Ανάπτυ¬ 
ξης και Τροφίμων και του Αναπληρωτή Υπουρ¬ 
γού Οικονομικών σχετικά με την υλοποίηση του 
Προγράμματος για τη βελτίωση των γενικών συν¬ 
θηκών παραγωγής και εμπορίας των προϊόντων 
της μελισσοκομίας για τα έτη 2017 και 2018, σε 
εφαρμογή του Κανονισμού (ΕΕ) αριθμ. 1308/2013 
(ΕΕ 1347,20.12.2013, ο. 671). 

5 

Τροποποίηση των αριθμ. 58129/04-12-2017 
(ΦΕΚ Β 4420/2017) και 5854/02-02-2018 (ΦΕΚ Β 
654/2018) αποφάσεων καθιέρωσης Υπερωρια- 
κής Εργασίας, Κυριακών και Εξαιρέσιμων Ημερών 
για το Μόνιμο Προσωπικό του Δήμου. 


6 Τροποποίηση των αριθμ. 58123/04-12-2017 (ΦΕΚ 
β 4420/2017) και 8463/15-02-2018 (ΦΕΚ Β 822/ 
2018) αποφάσεων καθιέρωσης υπερωριακής 
εργασίας και εργασίας κατά τις νυχτερινές ώρες 
και εργασία κατά τις Κυριακές και αργίες για το 
Ι.Α.Α.Χ. προσωπικό του Δήμου Πειραιά. 


ΑΠΟΦΑΣΕΙΣ 

Αριθμ. 12821 _ (1) 

Κηδεία του Κυριάκου Σταμέλου του Ελευθερίου 

με δημόσια δαπάνη. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 409/1976 «Περί καθορισμού 
κατηγοριών προσώπων δυναμένων να κηδευθώσι δη¬ 
μοσία δαπάνη» (ΦΕΚ 209 Α/11.8.1976) όπως εκάστοτε 
ισχύει και ιδίως της περίπτωσης γ της παραγράφου Γ' 
του άρθρου 1. 

2. Τις εξαιρετικές υπηρεσίες που προσέφερε στη Δη¬ 
μοκρατία και στην Πατρίδα ο Κυριάκος Σταμέλος του 
Ελευθερίου, Ηλεκτρολόγος - Μηχανολόγος του Εθνικού 
Μετσοβίου Πολυτεχνείου, ως μέλος της Συντονιστικής 
Επιτροπής Αγώνα του Πολυτεχνείου και βασικός δια¬ 
πραγματευτής με τις στρατιωτικές δυνάμεις που παρα¬ 
βίασαν τον χώρο του Ιδρύματος, τον Νοέμβριο του 1973, 
αποφασίζουμε: 

Να τελεσθεί η κηδεία του με δημόσια δαπάνη 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 556/08.05.2018 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2018 

Οι Υπουργοί 

Οικονομικών κ.α.α. 

Εσωτερικών Υφυπουργός Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθμ. Γ2δ/οικ.31011 (2) 

Κοστολόγηση: α) των διαγνωστικών εξετάσε¬ 
ων «ΡβιίθΙ αναπνευστικού με μοριακή τεχνι¬ 
κή (ΜΕΡΑ) και Ου3ηΐίΡΕΚΟΝ-ΟΜ\/», β) της εξέ¬ 
τασης «Ελέγχου Αντιγόνων Ιστοσυμβατότητας 
με τεχνολογία Αλληλούχισης Επόμενης Γενιάς 
(Ν05)» και γ) της θεραπείας με Υπερβαρικό 
Οξυγόνο. 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ-ΥΓΕΙΑΣ 

Έχοντας υπόψη: 

1. Τις διατάξεις του π.δ. 73/2015 (ΦΕΚ 116/Α') «Διορι¬ 
σμός Αντιπροέδρου της Κυβέρνησης Υπουργών, Ανα¬ 
πληρωτών Υπουργών και Υφυπουργών». 

2. Τιςδιατάξειςτουάρθρου70τουν.3918/2011 (ΦΕΚ31/ 
Α') «Διορθωτικές αλλαγές στο σύστημα υγείας και άλλες 
διατάξεις». 

3. Τις διατάξεις της υπ' αριθμ. Υ80/06-10-2017 από¬ 
φασης του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Υγείας Παύλο Πολάκη» 
(ΦΕΚ 3904/Β'). 

4. Τις διατάξεις της υπ' αριθμ. Υ29/8-10-2015 απόφα- 
σηςτου Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομικών Γεώργιο Χουλιαρά- 
κη» (ΦΕΚ 2168/Β'). 

5. Τις διατάξεις της υπ' αριθμ. 44549/Δ9.12193/ 
9-10-2015 απόφασης του Πρωθυπουργού «Ανάθεση 
αρμοδιοτήτων στον Υφυπουργό Εργασίας, Κοιν. Ασφά¬ 
λισης και Κοιν. Αλληλεγγύης Αναστάσιο Πετρόπουλο» 
(ΦΕΚ 2169/Β'). 

6. Την υπ'αριθμ. Γ2δ/οικ.11404/18 υπουργική απόφα¬ 
ση «Αποδοχή των υπ'αριθμ. 13,14 και 15 αποφάσεων 
της 264ης/29-9-2017 Ολομέλειας του ΚΕ.Σ.Υ.». 

7. Την αριθμ. Β2β/Γ.Π.οικ.7309/26.1.18 βεβαίωση της 
Δ/νσης Οικονομικής Εποπτείας Φορέων Γεν. Κυβέρνησης 
του Υπουργείου Υγείας. 

8. Το γεγονός ότι από την εφαρμογή της απόφασης αυ¬ 
τής προκαλείται δαπάνη, το ύψος της οποίας δεν δύναται 
να εκτιμηθεί διότι δεν υπάρχουν μέχρι σήμερα, στοιχεία 
δαπάνης σχετικά με τις αναφερόμενες εξετάσεις. Δεδο¬ 
μένου ότι στον ιδιωτικό τομέα υπάρχουν κλειστοί, βεβαι¬ 
ώνεται από τον Φορέα ότι η όποια οικονομική επιβάρυν¬ 
ση του προϋπολογισμού του ΕΟΠΥΥ θα αντισταθμιστεί 


μέσω του μηχανισμού είθνν όθεΚ. Ως προς τον δημόσιο 
τομέα δεν μπορεί να υπάρξει αποτίμηση του κόστους δε¬ 
δομένου ότι ο ΕΟΠΥΥ δεν έχει εικόνα της τιμής μονάδος 
των εξετάσεων ούτε και του πλήθους των ασφαλισμένων 
στους οποίους διενεργούνται, βεβαιώνεται όμως ότι η 
όποια οικονομική επιβάρυνση θα καλυφθεί από τις εγγε¬ 
γραμμένες πιστώσεις των δημόσιων νοσοκομείων στον 
ΚΑΕ0673.00. Παράλληλα επισημαίνεται ότι δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την κοστολόγηση: 

1. -Των διαγνωστικών εξετάσεων ΡβπθΙ αναπνευστι¬ 
κού με μοριακή τεχνική (ΜΕΡΑ), περιλαμβάνεται και η 
ίπΗυθπζΒ: ογδόντα (80) ευρώ και 

-ΩυΒΠΐίΡΕΗΟΝ-ΈΜν: πενήντα (50) ευρώ. 

2. Της ιατρικής εξέτασης «Έλεγχος Αντιγόνων Ιστο- 
συμβατότητας σε Υψηλή Ανάλυση με τεχνολογία Νθχΐ 
ΟθΠθίτιΐίοη 5θηυθηείη9 (Ν05)» για τα εξεταζόμενα γονί¬ 
δια ΗΕΑ-Α, -Β, ΟΒΒ1, ΦΩΛΙ, ΦΟΒ1, ΦΡΒ1:τριακόσια 
(300) ευρώ. 

3. Της θεραπείας με Υπερβαρικό Οξυγόνο: πενήντα 
(50) ευρώ ανά συνεδρία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 2018 

Οι Υπουργοί 

Υφυπουργός Εργασίας, Αναπληρωτής 

Κοινωνικής Ασφάλισης Υπουργός 

και Κοινωνικής Αλληλεγγύης Οικονομικών 

ΑΝΑΣΤΑΣΙΟΣ ΠΕΤΡΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 

Αναπληρωτής Υπουργός Υγείας 

ΠΑΥΛΟΣ ΠΟΛΑΚΗΣ 


Αριθμ. Γ1 β/ΓΠ/οικ.268 56 (3) 

Κατάρτιση λεπτομερούς καταλόγου ιατρικών 
πράξεων οι οποίες επιτρέπεται να εκτελούνται 
σε Αυτοτελείς Ιδιωτικές Μονάδες Ημερήσιας 
Νοσηλείας (Μ.Η.Ν) ειδικότητας α) οφθαλμολογίας 
και β) πλαστικής/επανορθωτικής χειρουργικής. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις της περίπτ. 4, υποπαρ. 1.1 της παρ. I 
του άρθρου 1 του ν. 4254/2014(ΦΕΚ 85 Α'), όπως έχει 
αντικατασταθεί και ισχύει με τις διατάξεις της παρ. 5 του 
άρθρου 30 του ν. 4486/2017 (ΦΕΚ 115 Α'). 

2. Τ ις διατάξεις του ν. 2690/1999 (ΦΕΚ 45 Α') «Κύρωση 
του Κώδικα Διοικητικής Διαδικασίας και άλλες διατάξεις». 

3. Τις διατάξεις του π.δ. 63/2005 (ΦΕΚ 98 Α') «Κω¬ 
δικοποίηση της νομοθεσίας για την Κυβέρνηση και 
τα κυβερνητικά όργανα», όπως έχει τροποποιηθεί 
και ισχύει. 












Τεύχος Β' 1556/08.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


16907 


4. Τις διατάξεις του π.δ. 73/2015 (ΦΕΚ 116 Α') «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

5. Τις διατάξεις του π.δ 121/2017 «Οργανισμός του 
Υπουργείου Υγείας» (ΦΕΚ 148, τ.Α'), όπως ισχύει. 

6. Τις διατάξεις του ν. 1278/1982 « Για σύσταση Κε¬ 
ντρικού Συμβουλίου Υγείας» (ΦΕΚ 105,τ.Α'), όπως ισχύει 

7. Την αριθμ. 3 απόφαση της 265ης/10-11-2017 Ολο¬ 
μέλειας του Κ.Ε.Σ.Υ, αποφασίζουμε: 

Ως Μονάδα Ημερήσιας Νοσηλείας (Μ.Η.Ν) ορίζεται η 
υγειονομική μονάδα στην οποία εκτελούνται ιατρικές 
πράξεις, σύμφωνα με τις παραγράφους 3,4,5 και 6 του 
άρθρου 30 του ν. 4486/2017 (ΦΕΚ 115, τ.Α') και παρέ¬ 
χεται νοσηλεία χωρίς διανυκτέρευση. Στις αυτοτελείς 
Μ.Η.Ν. επιτρέπεται η εκτέλεση ιατρικών πράξεων μόνο 
με τοπική αναισθησία, σύμφωνα με τους κανόνες της 
ιατρικής επιστήμης. 

Θεσμοθετείται η λειτουργία αυτοτελών Μονάδων Ημε¬ 
ρήσιας Νοσηλείας(Μ.Η.Ν) για τις ειδικότητες: 

α) Οφθαλμολογίας και 

β) Πλαστικής/Επανορθωτικής Χειρουργικής 

Όλες οι ακόλουθες επεμβάσεις δύνανται να διενερ- 
γούνται στις αυτοτελείς Μ.Η.Ν. υπό την προϋπόθεση 
ότι δε συντρέχουν νοσηρές καταστάσεις που απαιτούν 
νοσηλεία του ασθενή ή ανάγκη μετεγχειρητικής παρα¬ 
κολούθησης, ούτε απαιτούν χορήγηση ενδοφλέβιας 
φαρμακευτικής αγωγής μεγάλης διάρκειας πέραν του 
ωραρίου λειτουργίας. 

Α.) Οι ιατρικές πράξεις ειδικότητας οφθαλμολογίας 
που δύνανται να διενεργούνται σε αυτοτελείς Μονάδες 
Ημερήσιας Νοσηλείας(Μ.Η.Ν) με τοπική αναισθησία εί¬ 
ναι οι εξής: 

- Επεμβάσεις βλεφάρων. 

- Άλλες επεμβάσεις κερατοειδούς, σκληρού και επι- 
πεφυκότα. 

- Επεμβάσεις δακρυικής συσκευής. 

- Επεμβάσεις γλαυκώματος και σύνθετες επεμβάσεις 
καταρράκτη. 

- Επεμβάσεις φακού (από καταρράκτη ή άλλη αιτία). 

- Κερατοπλαστική. 

- Νευρολογικές και αγγειακές διαταραχές του οφθαλ¬ 
μού με συνυπάρχουσες παθή σεις-επιπλοκές. 

-Ύφαιμα και συντηρητική(μη χειρουργική) διαχείριση 
τραύματος οφθαλμού. 

- Νευρολογικές και αγγειακές του οφθαλμού χωρίς 
συνυπάρχουσες παθήσεις-επιπλοκές. 

- Ενδοϋαολοειδικές εγχύσεις, εφόσον δεν χρησιμοποι¬ 
ούνται φάρμακα νοσοκομειακής χρήσης. 

- Επεμβάσεις υαλοειδεκτομής. 

Β.) Οι ιατρικές πράξεις ειδικότητας πλαστικής/επανορ¬ 
θωτικής χειρουργικής που δύνανται να διενεργούνται 
σε αυτοτελείς Μονάδες Ημερήσιας Νοσηλείας (Μ.Η.Ν) 
με τοπική αναισθησία είναι οι εξής: 

-Συρραφή-αντιμετώπιση μικρών τραυμάτων δέρματος 
και μαλακών μορίων που δε συνοδεύονται από κακώ¬ 
σεις ή άλλες βλάβες που απαιτούν νοσηλεία, καθώς και 
παροχέτευση φλεγμονών(μικρών κυστικών συλλογών). 


- Συρραφή-αντιμετώπιση μικρών και επιφανειακών 
τραυμάτων περιοχής προσώπου που δεν έχουν συμμε¬ 
τοχή οστών ή ζωτικών οργάνων προσώπου. 

- Χειρουργικός καθαρισμός και τοποθέτηση δερματι¬ 
κών μοσχευμάτων σε μικρά εγκαύματα που δεν συνδυ¬ 
άζονται με άλλες καταστάσεις που απαιτούν την παρα¬ 
κολούθηση του ασθενούς. 

- Αντιμετώπιση επίκτητων δυσμορφιών λόγω τραύμα¬ 
τος, εγκαύματος, μετεγχειρητικών νεοπλασιών ή ακτινο¬ 
βολίας (όπως αφαίρεση και πλαστική Ζ σε ρικνωτικές 
ουλές-δύσμορφες ουλές, αφαίρεση κοκκιωμάτων βλε- 
φαρόπτωση). 

- Αφαίρεση και αποκατάσταση μικρών καλοηθών ή κα¬ 
κοηθών όγκων του δέρματος και των μαλακών μορίων. 

- Αφαίρεση και αποκατάσταση μικρών όγκων κεφα¬ 
λής και τραχήλου που δεν συμπεριλαμβάνουν οστά ή 
ζωτικά όργανα. 

-Τοποθέτηση μοσχευμάτων σε λεμφοιδηματικά έλκη. 

- Χειρουργικός καθαρισμός μικρών κατακλίσεων που 
δεν απαιτούν ενδοφλέβια αντιβιοτική αγωγή. 

- Αντιμετώπιση βλαβών περιφερικών νεύρων καθώς 
και συρραφές αυτών. 

- Μικρές αισθητικές παρεμβάσεις όπως πλαστική βλε¬ 
φάρων, δυσμορφία ρινός. 

- Εφαρμογές ΕΑ5ΕΒ για αφαίρεση - καυτηριασμό μι¬ 
κρών βλαβών, θηλώματα, καλοήθεις σπίλοι, μικρά αι¬ 
μαγγειώματα. 

- Αντιμετώπιση συγγενών και επίκτητων βλαβών πε¬ 
ριοφθαλμικής χώρας όπως ξανθελάσματα βλεφάρων, 
εκτρόπιο, εντρόπιο, καλοήθεις βλάβες, κακοήθεις βλά¬ 
βες που δεν διηθούν τον οφθαλμό. 

- Διάνοιξη - Παροχέτευση ή αφαίρεση κύστεων φαγε- 
σώρων, φλυκταινών, αποστημάτων, δοθιήνων. 

- Παροχέτευση και χειρουργική αφαίρεση πυώδους 
ιδρωταδενίτιδας. 

- Αναθεώρηση χειρουργικού τραύματος, δερμα-υπο- 
δόριο, με συμμετοχή ή όχι περιτονίας. 

- Χειρουργική ονύχων, δυστροφίες, είσφρυση, μυκη¬ 
τίαση, υπονύχιο αιμάτωμα, ανάπλαση κοίτης όνυχος, 
βιοψία. 

- Διόρθωση υπερτροφικών ουλών με έγχυση στερο- 
ειδών. 

- Λιποανακύκλωση, λιπομεταφορά. 

- Ρυτιδεκτομές. 

- Βιοψία χείλους. 

- Εκτομή βλαβών στα χείλη. 

- Αποκατάσταση ελλείμματος βλεφάρου. 

Από την παρούσα απόφαση δεν προκαλείται δαπάνη 
εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2018 

Ο Υπουργός 

ΑΝΔΡΕΑΣ ΞΑΝΘΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 556/08.05.2018 


ΙΑριθμ. 354/57329 (4) 

Τροποποίηση της αριθμ. 826/72508/04-7-2017 
(Β' 2334), κοινής απόφασης του Υπουργού και 
του Αναπληρωτή Υπουργού Αγροτικής Ανάπτυ¬ 
ξης και Τροφίμων και του Αναπληρωτή Υπουρ¬ 
γού Οικονομικών σχετικά με την υλοποίηση του 
Προγράμματος για τη βελτίωση των γενικών συν¬ 
θηκών παραγωγής και εμπορίας των προϊόντων 
της μελισσοκομίας για τα έτη 2017 και 2018, σε 
εφαρμογή του Κανονισμού (ΕΕ) αριθμ. 1308/2013 
(ΕΕ I 347, 20.12.2013,0.671) 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Ι.Τις διατάξεις: 

α) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και "Εταιρείας Αξιοποίησης Αγροτικής Γης" Α.Ε. και άλλες 
διατάξεις» (Α'200), όπως ισχύουν. 

β)Τηςπαρ. 1 του άρθρου 29 του ν. 3147/2003 «Ρύθμι¬ 
ση θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις» (ΑΊ 35). 

γ) Της περ. α'της παρ. 2 του άρθρου 62 του ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους το¬ 
μείς των τροφίμων, των ζωοτροφών και της υγείας και 
προστασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(Α'32), όπως η παρ. 2 τροποποιήθηκε με την παράγραφο 
2 του άρθρου 46 του ν. 4384/2016 (Α'78). 

δ) Των άρθρων 20, 66, 67, 68 και 77 του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 2011/85/ΕΕ) - δημόσιο λογιστικό 
και άλλες διατάξεις» (ΑΊ43), όπως έχουν τροποποιηθεί 
και ισχύουν. 

ε) Του π.δ. 80/2016 «Ανάληψη υποχρεώσεων από τους 
Διατάκτες» (ΑΊ45), όπως έχει τροποποιηθεί και ισχύει. 

στ) Του άρθρου 90 του Κώδικα Νομοθεσίας για την 
Κυβέρνηση καιτα Κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση καιτα κυβερνητικά 
όργανα» (Α'98). 

2. Τους Κανονισμούς: 

α) (ΕΕ) αριθμ. 1306/2013 του Ευρωπαϊκού Κοινοβου¬ 
λίου και του Συμβουλίου, της 17ης Δεκεμβρίου 2013, 
σχετικά με τη χρηματοδότηση, τη διαχείριση και την πα¬ 
ρακολούθηση της κοινής γεωργικής πολιτικής και την 
κατάργηση των κανονισμών (ΕΟΚ) αριθμ. 352/78, (ΕΚ) 
αριθμ. 165/94, (ΕΚ) αριθμ. 2799/98, (ΕΚ) αριθμ. 814/2000, 
(ΕΚ) αριθμ. 1290/2005 και (ΕΚ) αριθμ. 485/2008 του Συμ¬ 
βουλίου (ΕΕ Ε 347, 20.12.2013, ο. 549), όπως τροποποι¬ 
ήθηκε και ισχύει. 


β) (ΕΕ) αριθμ. 1308/2013 του Ευρωπαϊκού Κοινοβου¬ 
λίου και του Συμβουλίου, της 17ης Δεκεμβρίου 2013, 
για τη θέσπιση κοινής οργάνωσης των αγορών γεωρ¬ 
γικών προϊόντων και την κατάργηση των κανονισμών 
(ΕΟΚ) αριθμ. 922/72, (ΕΟΚ) αριθμ. 234/79, (ΕΚ) αριθμ. 
1037/2001 και (ΕΚ) αριθμ. 1234/2007 του Συμβουλίου 
(ΕΕ 1347,20.12.2013, ο. 671), όπως τροποποιήθηκε και 
ισχύει. 

γ) Κατ'εξουσιοδότηση Κανονισμό (ΕΕ) 2015/1366 της 
Επιτροπής, της 11 ης Μαίου 2015, για τη συμπλήρωση 
του κανονισμού (ΕΚ) αριθμ. 1308/2013 του Ευρωπαϊ¬ 
κού Κοινοβουλίου και του Συμβουλίου όσον αφορά τις 
ενισχύσεις στον τομέα της μελισσοκομίας (ΕΕ Ι_ 211, 
8.8.2015, ο. 3). 

δ) Εκτελεστικό Κανονισμό (ΕΕ) 2015/1368 της Επιτρο¬ 
πής, της 6ης Αυγούστου 2015, για τη θέσπιση κανόνων 
εφαρμογής του κανονισμού (ΕΕ) αριθμ. 1308/2013 του 
Ευρωπαϊκού Κοινοβουλίου και του Συμβουλίου όσον 
αφορά τις ενισχύσεις στον τομέα της μελισσοκομίας (ΕΕ 
1211, 8.8.2015, ο. 9). 

3. Την εκτελεστική απόφαση (ΕΕ) 2016/1102 της Επι¬ 
τροπής, της 5ης Ιουλίου 2016, που κοινοποιήθηκε με τον 
αριθμ. 0(2016) 4133, σχετικά με την έγκριση των εθνι¬ 
κών προγραμμάτων για τη βελτίωση της παραγωγής και 
εμπορίας μελισσοκομικών προϊόντων που υποβάλλουν 
τα κράτη μέλη σύμφωνα με τον κανονισμό (ΕΕ) αριθμ. 
1308/2013 του Ευρωπαϊκού Κοινοβουλίου και του Συμ¬ 
βουλίου (ΕΕ 1 182, 7.7.2016, ο. 55). 

4. Την αριθμ. Υ200/21-11-2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β'3755/21.11.2016), όπως ισχύει. 

5. Την αριθμ. 2/71871/ΔΠΓΚ/3.10.2016 απόφαση του 
Αναπληρωτή Υπουργού Οικονομικών για την έγκριση 
ανάληψης υποχρέωσης συνολικού ποσού επτά εκα¬ 
τομμυρίων τριακοσίων εξήντα πέντε χιλιάδων ευρώ 
(7.365.000 ευρώ) για τα έτη 2017 και 2018 (2017: 
3682.500€ και 2018:3.682.500€) σε βάροςτης πίστωσης 
του ΚΑΕ 5423 «Δαπάνες Προγραμμάτων Χρηματοδοτού¬ 
μενων από το Ευρωπαϊκό Γεωργικό Ταμείο Εγγυήσεων» 
του ειδικού φορέα 110 του προϋπολογισμού εξόδων του 
Υπουργείου Αγροτικής Ανάπτυξης και Τροφίμων για την 
υλοποίηση του συγχρηματοδοτούμενου από την Ε.Ε. 
προγράμματος «Βελτίωση των συνθηκών παραγωγής 
και εμπορίας των προϊόντων της μελισσοκομίας» (ΑΔΑ: 
ΨΚ3ΗΗ-1Ρ3). 

6. Την αριθμ. 870/1972/8.1.2018 απόφαση του Υπουρ¬ 
γού Αγροτικής Ανάπτυξης και Τροφίμων με την οποία 
εγκρίνεται η δέσμευση πίστωσης ποσού ύψους τριών 
εκατομμυρίων εξακοσίων ογδόντα δύο χιλιάδων πεντα- 
κοσίων ευρώ (3.682.500,00 €) για την πληρωμή ισόποσης 
δαπάνης σε βάρος της πίστωσης του Προϋπολογισμού 
εξόδων του Υπουργείου Αγροτικής Ανάπτυξης και Τρο- 
φίμων, Ειδικός φορέας 29 -110. - Κ.Α.Ε 5423- οικ. έτους 
2018 για την υλοποίηση του προγράμματος «Βελτίωση 
των συνθηκών παραγωγής και εμπορίαςτων προϊόντων 
της μελισσοκομίας» για το 2018, η οποία καταχωρίστηκε 
με α/α 2742 στο Βιβλίο Εγκρίσεων και Εντολών Πληρώ- 

μής της Γενικής Διεύθυνσης Οικονομικών Υπηρεσιών του 
Υπουργείου Αγροτικής Ανάπτυξης και Τροφίμων (ΑΔΑ: 
ΩΕΚΧ4653ΠΓ-Λ0Ζ). 

7. Το υπ'αριθμ. 2/8050/14/0021/5-2-2018 έγγραφο της 
Δ/νσης Επεξεργασίας Νομοθετικών και Κανονιστικών 
Πράξεων του Υπουργείου Οικονομικών με το οποίο ενη¬ 
μερώνεται η αρμόδια Υπηρεσία του Υπουργείου Αγροτι¬ 
κής Ανάπτυξης και Τροφίμων ότι απάτην εξουσιοδοτική 
διάταξη δεν προκύπτει η σύμπραξη του Υπουργού οι¬ 
κονομικών καθώς από τις διατάξεις της παρούσας δεν 
προκαλείται πρόσθετη δαπάνη πέραν αυτής που έχει 
εγκριθείμετηναριθμ. 826/72508/4-7-2017 (Β'2334) κοι¬ 
νή απόφαση των Υπουργών Οικονομικών, Αγροτικής 
Ανάπτυξης και Τροφίμων. 

8. Το από 6/3/2018 μήνυμα ηλεκτρονικής αλληλογρα¬ 
φίας του Γραφείου του Προϊσταμένου της Γενικής Διεύ¬ 
θυνσης Οικονομικών Υπηρεσιών του Υπουργείου Αγρο¬ 
τικής Ανάπτυξης και Τροφίμων και το από 12/3/2018 
μήνυμα ηλεκτρονικής αλληλογραφίας του ΟΠΕΚΕΠΕ. 

9. Το γεγονός ότι από τις διατάξεις της παρούσας από¬ 
φασης δεν προκαλείται επιπλέον δαπάνη σε βάρος του 
κρατικού προϋπολογισμού για το έτος 2018, πέραν αυ¬ 
τής που έχει εγκριθεί με την αριθμ. 826/72508/4-7-2017 
(Β'2334) κοινή απόφαση των Υπουργών Οικονομικών, 
Αγροτικής Ανάπτυξης και Τροφίμων, αποφασίζουμε: 

Άρθρο 1 

Τροποποίηση της αριθμ. 826/72508/4-7-2017 
κοινής υπουργικής απόφασης 

1 .Το δεύτερο εδάφιο της παραγράφου 4 του άρθρου 4 
της υπ' αριθμ. 826/72508/4-7-2017 κοινής απόφασης του 
Υπουργού και του Αναπληρωτή Υπουργού Αγροτικής 
Ανάπτυξης και Τροφίμων και του Αναπληρωτή Υπουρ¬ 
γού Οικονομικών αντικαθίσταται ως εξής: 

«Το εν λόγω ποσό καταβάλλεται από τις πιστώσεις του 
ΚΑΕ 2299 «Επιχορήγηση σε Περιφέρειες και Δήμους για 
λοιπούς σκοπούς» του τακτικού προϋπολογισμού του 
Υπουργείου Αγροτικής Ανάπτυξης και Τροφίμων, με με¬ 
ταφορά αντίστοιχου ύψους πιστώσεων από τους ΚΑΕ 
9931 και 5423». 

2. Οι παράγραφοι 6 και 7 του άρθρου 6 της υπ' αριθμ. 
826/72508/4-7-2017 κοινής απόφασης του Υπουργού 
και του Αναπληρωτή Υπουργού Αγροτικής Ανάπτυξης 
και Τροφίμων και του Αναπληρωτή Υπουργού Οικονο¬ 
μικών αντικαθίσταται ως εξής: 

«6. Με την ολοκλήρωση υλοποίησης των δράσεων συ- 
ντάσσεται φάκελος πληρωμής, ο οποίος αποστέλλεται 
μέχρι τις 5 Σεπτεμβρίου του επόμενου μελισσοκομικού 
έτους στον Ο.Π.Ε.Κ.Ε.Π.Ε., σύμφωνα με τα προβλεπόμενα 
στις λεπτομέρειες εφαρμογής για κάθε επιμέρους δράση 
του προγράμματος, οι οποίες καθορίζονται με την από¬ 
φαση του άρθρου 10 της παρούσας. Οι δαπάνες για την 
υλοποίηση των εγκεκριμένων δράσεων του προγράμ¬ 
ματος νοούνται ως πραγματοποιηθείσες εκ μέρους των 
δικαιούχων, εφόσον έχουν εκδοθεί νομίμως τα προβλε¬ 
πόμενα παραστατικά και έχουν εξοφληθεί νομίμως εντός 
του μελισσοκομικού έτους το οποίο αφορούν. 

7. Οι πληρωμές στους δικαιούχους που αφορούν στην 
υλοποίηση δράσεων που υλοποιούνται κατά τη διάρ¬ 


κεια κάθε μελισσοκομικού έτους, ολοκληρώνονται το 
αργότερο μέχρι τις 15 Οκτωβρίου του επόμενου μελισ- 
σοκομικού έτους». 

3. Στο άρθρο 6 της υπ'αριθμ. 826/72508/4-7-2017 
κοινής απόφασης του Υπουργού και του Αναπληρωτή 
Υπουργού Αγροτικής Ανάπτυξης και Τροφίμων και του 
Αναπληρωτή Υπουργού Οικονομικών προστίθεται πα¬ 
ράγραφος 8 ως εξής: 

«8. Σε περίπτωση που αποδεδειγμένα, δεν κατέστη δυ¬ 
νατή η πληρωμή του δικαιούχου εντός της προθεσμίας 
της προηγούμενης παραγράφου, χωρίς δική του υπαι¬ 
τιότητα και/ή ύστερα από προφανή λάθη, η πληρωμή 
μπορεί να πραγματοποιηθεί εντός του ίδιου ή επόμενου 
ημερολογιακού έτους.». 

4. Κατά τα λοιπά ισχύει η υπ' αριθμ. 826/72508/ 
4-7-2017 κοινή απόφαση του Υπουργού και του Αναπλη¬ 
ρωτή Υπουργού Αγροτικής Ανάπτυξης καιΤροφίμων και 
του Αναπληρωτή Υπουργού Οικονομικών. 

Άρθρο 2 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2018 

Ο Αναπληρωτής Υπουργός 

ΙΩΑΝΝΗΣ ΤΣΙΡΩΝΗΣ 


Αριθμ. 19582/19-04-20 18 (5) 

Τροποποίηση των αριθμ. 58129/04-12-2017 
(ΦΕΚ Β'4420/2017) και 5854/02-02-2018 (ΦΕΚ Β' 
654/2018) αποφάσεων καθιέρωσης Υπερωρια- 
κής Εργασίας, Κυριακών και Εξαιρέσιμων Ημε¬ 
ρών για το Μόνιμο Προσωπικό του Δήμου. 

Ο ΔΗΜΑΡΧΟΣ ΠΕΙΡΑΙΑ 

Έχοντας υπόψη: 

1. Τις διατάξεις των άρθρων 2,58 και 95 του ν. 3852/ 
2010 (Φ.Ε.Κ. 87/Α707-6-2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξειςτων άρθρων 48 και 176 του ν. 3584/2007. 

3. Τις διατάξεις του άρθρου 20 του ν. 4354/2015. 

4. Την με αριθμ. Οικ. 2/78400/0022/14-11-2011, εγκύ¬ 
κλιο του Υπουργείου Οικονομικών. 

5. Την με αριθμ. 16213/15003/5-6-2012 απόφαση του 
Γ.Γ.Α.Δ., η οποία δημοσιεύθηκε στο Φ.Ε.Κ. 1908/15-6-2012 
τεύχος Β' και διορθώθηκαν τα σφάλματα της με τα Φ.Ε.Κ. 
2220/30-7-2012 τ.Β' και 2580/24-9-12 τ.Β', καθώς και με 
την αριθμ. 47250/41770/16-10-2012 συμπληρωματι¬ 
κή απόφαση του Γ.Γ.Α.Δ. που δημοσιεύθηκε στο Φ.Ε.Κ. 
2978/8-11-2012 τ.Β', που αφορούν την καθιέρωση εξαι¬ 
ρέσεων από την εφαρμογή της πενθήμερης εργασίας 
για υπηρεσίες του Δήμου. 

6. Τις διατάξεις της παρ. 5 του αρ. 49 του ν. 3943/2011. 

7. Το γεγονός ότι το Γραφείο Δημάρχου, το Γραφείο 

Τεύχος ΒΊ 556/08.05.2018 


Προέδρου Διοικητικού Συμβουλίου καθώς και το Γρα¬ 
φείο Γενικού Γραμματέα του Δήμου λειτουργούν σε 
24ωρη και 12ωρη βάση όλες τις ημέρες του έτους για 
τις ανάγκες των πολιτών. 

8. Τις υπηρεσιακές ανάγκες των Γραφείων Τύπου, 
Δημοσίων και Διεθνών Σχέσεων για την διοργάνωση 
εκδηλώσεων, εθνικών εορτών κ.λπ. 

9. Τις ειδικές και έκτακτες υπηρεσιακές ανάγκες που 
παρουσιάζονται (πλημμύρες, σεισμοί κ.λπ.) για την 
αντιμετώπιση των οποίων απασχολούνται οι υπάλλη¬ 
λοι του Γραφείου Πολιτικής Προστασίας και Διαχείρισης 
Κρίσεων (Π.Σ.Ε.Α.). 

10. Τις υπηρεσιακές ανάγκες της Γενικής Διεύθυνσης 
Διοικητικών και Οικονομικών Υπηρεσιών: 

• Για την εφαρμογή των διατάξεων του προγράμματος 
Καλλικράτη, καθώς και των πρόσθετων αρμοδιοτήτων 
που περιήλθαν στο Δήμο, 

■ τη συντήρηση και αναβάθμιση των πληροφορια¬ 
κών συστημάτων, σύνταξη Απολογισμού - Ισολογισμού 
οικονομικού έτους 2017, κλείσιμο βιβλίων, ταμειακής 
διαχείρισης, 

• την υλοποίηση προγραμμάτων ΕΣΠΑ, την κατάρτιση 
επιχειρησιακών προγραμμάτων και ετήσιου προγράμμα¬ 
τος δράσης, την εκπόνηση αναπτυξιακών προγραμμά¬ 
των για την πρόνοια, ασφάλιση και παροχή προστασίας, 

• τη λειτουργία ανοικτής τηλεφωνικής γραμμής εξυ¬ 
πηρέτησης Α.Μ.Ε.Α. κ.λπ., 

• τη διασφάλιση της Δημόσιας Υγείας και την εποπτεία 
Νοσοκομειακών Μονάδων, 

• την οργάνωση ενημερωτικών συναντήσεων, σεμινα¬ 
ρίων, ημερίδες κ.λπ. για τη σωστή λειτουργία των σχο¬ 
λείων της Α'θμιας και Β'θμιας Εκπαίδευσης, 

■ το σχεδίασμά και υλοποίηση προγραμμάτων που 
σχετίζονται με το πολιτισμό, όπως εκθέσεις εικαστικών 
τεχνών, παραστάσεων, εκδηλώσεων, προγράμματα μα¬ 
ζικού Αθλητισμού, 

• την επιστημονική ταξινόμηση και καταλογράφηση 
εντύπων υλικών (βιβλίων, περιοδικών, εφημερίδων κ.λπ.), 

• τον έλεγχο υγειονομικού ενδιαφέροντος του υπαί¬ 
θριου εμπορίου, λαϊκών αγορών, καταστημάτων, κοινο¬ 
χρήστων χώρων, περιπτέρων, εμπορικών επιχειρήσεων, 

• την απομαγνητοφώνηση και σύνταξη πρακτικών 
συνεδριάσεων του Δημοτικού Συμβουλίου, της Οικο¬ 
νομικής Επιτροπής, της Επιτροπής Ποιότητας Ζωής και 
Δημοτικών Κοινοτήτων, 

•την ηλεκτρονικής καταχώρισης του προσωπικού μη¬ 
τρώου των υπαλλήλων. 

11. Τις υπηρεσιακές ανάγκες της Γενικής Διεύθυνσης 
Τεχνικών Υπηρεσιών και Περιβάλλοντος: 

• για την μελέτη και την προώθηση ζητημάτων που 
σχετίζονται με το δομημένο χώρο της πόλης 

• για την κατασκευή, ανακατασκευή και συντήρηση 
οδών-πεζοδρομίων-πλατειών-δημοτικών χώρων συγκέ¬ 
ντρωσης, κήπων, κηπάριων, δικτύων ύδρευσης-αποχέ- 
τευσης, εξεδρών κ.λπ. 

• για την καθαριότητα της πόλης, την αποκομιδή απορ¬ 
ριμμάτων, πλύσιμο δρόμων, πλατειών και ελευθέρων 
χώρων, ανακύκλωση υλικών, οδοσάρωση με χειροκίνητη 
και μηχανικά μέσα για την προστασία του περιβάλλοντος, 


• την επίβλεψη και εκτέλεση εργασιών για την ανέγερ¬ 
ση πάσης φύσεως νέων δημοτικών κτιρίων, ανακαίνιση 
και αξιοποίηση των υπαρχόντων, κατασκευή γηπέδων 
και αθλητικών εγκαταστάσεων και συντηρήσεις σχολεί¬ 
ων,παραδοσιακών κτιρίων, κ.λπ. 

• για φωταγώγηση χώρων, εγκαταστάσεων, κτιρίων, 
συντήρηση εσωτερικών και εξωτερικών χώρων, ηλε- 
κτρομηχανολογικών και υδραυλικών εγκαταστάσεων σε 
δημοτικά κτίρια, κοινόχρηστους χώρους κ.λπ. 

•για συντήρηση και αναβάθμιση του Μηχανογραφικού 
κέντρου, 

• για επεξεργασία και ενημέρωση των γεωγραφικών, 
δημογραφικών, οικονομικών, κοινωνικών και άλλων 
στοιχείων που αφορούν στην ανάπτυξη του Δήμου, 
τεκμηριώνοντας την αναγκαία τεχνογνωσία και πλη¬ 
ροφόρηση που είναι απαραίτητη για την διασφάλιση 
της ποιότητας των υπηρεσιών, τη συνεχή βελτίωση της 
λειτουργίας του Δήμου, αποφασίζουμε: 

Τροποποιούνται οι αριθμ. 58129/04-12-2017 (ΦΕΚ Β' 
4420/2017) και 5854/02-02-2018 (ΦΕΚ Β'654/2018) απο¬ 
φάσεις καθιέρωσηςτηςυπερωριακής απασχόλησης για 
το οικονομικό έτος 2018 για το προσωπικό του Δήμου 
πέρα από το κανονικό ωράριο ή κατά τις Κυριακές και 
εξαιρέσιμες ημέρες ή κατά τις νυχτερινές ώρες. 

1) ΚΩΔΙΚΟΣ 10.6012.01 ΠΟΣΟ ΠΡΟΫΠΟΛΟΓΙΣΜΟΥ: 
30.000 € 

ΓΡΑΦΕΙΟ ΔΗΜΑΡΧΟΥ, ΟΙΚΟΝΟΜΙΚΕΣ ΚΑΙ ΔΙΟΙΚΗΤΙΚΕΣ 
ΥΠΗΡΕΣΙΕΣ, ΓΡΑΦΕΙΟ ΠΟΛΙΤΙΚΗΣ ΠΡΟΣΤΑΣΙΑΣ ΚΑΙ ΑΣ¬ 
ΦΑΛΕΙΑΣ ΔΗΜΑΡΧΟΥ, ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ, 
ΓΡΑΦΕΙΑ ΔΗΜΑΡΧΩΝ, ΓΡΑΦΕΙΟ ΠΡΟΕΔΡΟΥ Δ.Σ., ΝΟΜΙ¬ 
ΚΗ ΥΠΗΡΕΣΙΑ,ΤΜΗΜΑ ΔΗΜΟΣΙΩΝ ΣΧΕΣΕΩΝ, ΔΙΕΥΘΥΝ¬ 
ΣΗ ΔΙΟΙΚΗΣΗΣ ΔΙΑΜΕΡΙΣΜΑΤΩΝ ΚΑΙ ΦΥΛΑΚΩΝ, ΔΙΕΥ¬ 
ΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΚΑΤΑΡΤΙΣΗΣ, 
ΔΙΕΥΘΥΝΣΗ ΛΗΞΙΑΡΧΕΙΟΥ ΚΑΙ ΔΗΜΟΤΙΚΗΣ ΚΑΤΑΣΤΑ¬ 
ΣΗΣ, ΔΙΕΥΘΥΝΣΗ ΕΠΙΚΟΙΝΩΝΙΑΣ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ,ΔΙΕΥΘΥΝΣΗ ΟΙΚΟΝΟΜΙΚΟΥ,ΔΙΕΥΘΥΝΣΗ 
ΠΡΟΣΟΔΩΝ, ΕΜΠΟΡΙΟΥ ΚΑΙ ΚΑΤΑΣΤΗΜΑΤΩΝ, ΤΜΗ¬ 
ΜΑ ΔΙΑΦΑΝΕΙΑΣ ΚΑΙ ΔΙΑΔΙΚΤΥΑΚΗΣ ΠΥΛΗΣ, ΓΡΑΦΕΙΟ 
ΔΗΜΟΤΙΚΩΝ ΠΑΡΑΤΑΞΕΩΝ. 

Αφορά 210 υπαλλήλους οι οποίοι εργάζονται κανο¬ 
νικό ωράριο εργασίας εκτός των τμημάτων Δημοτικού 
Συμβουλίου που εργάζεται και τις Κυριακές και του 
τμήματος Φυλάκων-Καθαριστριών που εργάζεται όλο 
το 24ώρο. 

210 υπάλληλοι 

Ωρες απογευματινές 30 υπάλληλοι χ 80 ώρες = 2.400 
ώρες 

Ωρες Κυριακών και Εξαιρέσιμων: 10 υπάλληλοι χ 140 
ώρες = 1.400 ώρες 

ΓΕΝΙΚΟ ΣΥΝΟΛΟ Κ.Α. 10.6012.01: 30.000 € 

και το οποίο πλέον θα έχει ως εξής: ΚΩΔΙΚΟΣ 10.6012.01 
ΠΟΣΟ ΠΡΟΫΠΟΛΟΓΙΣΜΟΥ: 30.000 € 

ΓΡΑΦΕΙΟ ΔΗΜΑΡΧΟΥ, ΟΙΚΟΝΟΜΙΚΕΣ ΚΑΙ ΔΙΟΙΚΗΤΙΚΕΣ 
ΥΠΗΡΕΣΙΕΣ, ΓΡΑΦΕΙΟ ΠΟΛΙΤΙΚΗΣ ΠΡΟΣΤΑΣΙΑΣ ΚΑΙ ΑΣ¬ 
ΦΑΛΕΙΑΣ ΔΗΜΑΡΧΟΥ, ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ, 
ΓΡΑΦΕΙΑ ΔΗΜΑΡΧΩΝ, ΓΡΑΦΕΙΟ ΠΡΟΕΔΡΟΥ Δ.Σ., ΝΟΜΙ¬ 
ΚΗ ΥΠΗΡΕΣΙΑ,ΤΜΗΜΑ ΔΗΜΟΣΙΩΝ ΣΧΕΣΕΩΝ, ΔΙΕΥΘΥΝ¬ 
ΣΗ ΔΙΟΙΚΗΣΗΣ ΔΙΑΜΕΡΙΣΜΑΤΩΝ ΚΑΙ ΦΥΛΑΚΩΝ, ΔΙΕΥ¬ 
ΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΚΑΤΑΡΤΙΣΗΣ, 
ΔΙΕΥΘΥΝΣΗ ΛΗΞΙΑΡΧΕΙΟΥ ΚΑΙ ΔΗΜΟΤΙΚΗΣ ΚΑΤΑΣΤΑ- 

ΣΗΣ, ΔΙΕΥΘΥΝΣΗ ΕΠΙΚΟΙΝΩΝΙΑΣ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ, ΔΙΕΥΘΥΝΣΗ ΟΙΚΟΝΟΜΙΚΟΥ, ΔΙΕΥΘΥΝΣΗ 
ΠΡΟΣΟΔΩΝ, ΕΜΠΟΡΙΟΥ ΚΑΙ ΚΑΤΑΣΤΗΜΑΤΩΝ, ΤΜΗ¬ 
ΜΑ ΔΙΑΦΑΝΕΙΑΣ ΚΑΙ ΔΙΑΔΙΚΤΥΑΚΗΣ ΠΥΛΗΣ, ΓΡΑΦΕΙΟ 
ΔΗΜΟΤΙΚΩΝ ΠΑΡΑΤΑΞΕΩΝ, ΟΧΕ. 

Αφορά 210 υπαλλήλους οι οποίοι εργάζονται κανο¬ 
νικό ωράριο εργασίας εκτός των τμημάτων Δημοτικού 
Συμβουλίου που εργάζεται και τις Κυριακές και του 
τμήματος Φυλάκων-Καθαριστριών που εργάζεται όλο 
το 24ώρο. 

210 υπάλληλοι 

Ωρες απογευματινές 60 υπάλληλοι χ 80 ώρες = 4.800 
ώρες 

Ωρες Κυριακών και Εξαιρέσιμων: 10 υπάλληλοι χ 140 
ώρες= 1.400 ώρες 

ΓΕΝΙΚΟ ΣΥΝΟΛΟ Κ.Α. 10.6012.01: 30.000 € 

2) ΚΩΔΙΚΟΣ 10.6012.04 ΠΟΣΟ ΠΡΟΫΠΟΛΟΓΙΣΜΟΥ: 
4.000 € 

ΤΜΗΜΑ ΑΝΤΑΠΟΔΟΤΙΚΩΝ ΤΕΛΩΝ 
Αφορά τους 5 υπαλλήλους του τμήματος Ανταποδο¬ 
τικών Τελών 
5 υπάλληλοι 

Ωρες απογευματινές: 5 υπάλληλοι χ 150 ώρες = 750 
ώρες 

ΓΕΝΙΚΟ ΣΥΝΟΛΟ Κ.Α. 10.6012.04:4.000 € 
και το οποίο πλέον θα έχει ως εξής: ΚΩΔΙΚΟΣ 10.6012.04 
ΠΟΣΟ ΠΡΟΫΠΟΛΟΓΙΣΜΟΥ: 4.000 € 

ΤΜΗΜΑ ΑΝΤΑΠΟΔΟΤΙΚΩΝ ΤΕΛΩΝ 
Αφορά τους 7 υπαλλήλους του τμήματος Ανταποδο¬ 
τικών Τελών 

7 υπάλληλοι Ωρες απογευματινές: 7 υπάλληλοι χ 150 
ώρες = 1.050 ώρες 

ΓΕΝΙΚΟ ΣΥΝΟΛΟ Κ.Α. 10.6012.04:4.000 € 

3) ΚΩΔΙΚΟΣ 30.6012.13 ΠΟΣΟ ΠΡΟΫΠΟΛΟΓΙΣΜΟΥ: 
49.505 € Αφορά τους υπαλλήλους του προγράμματος 
ΜΟΒΙΕΙΤΑ5 

40 υπάλληλοι 

Ώρες Απογευματινές: 40 υπάλληλοι χ 240 ώρες = 9.600 
ΓΕΝΙΚΟ ΣΥΝΟΛΟ Κ.Α. 30.6012.13:49.505 € 
και το οποίο πλέον θα έχει ως εξής: 

ΚΩΔΙΚΟΣ 30.6012.21 ΠΟΣΟ ΠΡΟΫΠΟΛΟΓΙΣΜΟΥ: 
49.505 € Αφορά τους υπαλλήλους του προγράμματος 
ΜΟΒΙΕΙΤΑ5 
40 υπάλληλοι 

Ώρες Απογευματινές: 40 υπάλληλοι χ 240 ώρες = 9.600 
ΓΕΝΙΚΟ ΣΥΝΟΛΟ Κ.Α. 30.6012.21:49.505 € 

4) ΚΩΔΙΚΟΣ 30.6012.22 ΠΟΣΟ ΠΡΟΫΠΟΛΟΓΙΣΜΟΥ: 
21.713 € 

Αφορά τους υπαλλήλους του προγράμματος ΝΕΕΤ5 
ΟΝ ΒΟΑΚΩ 
20 υπάλληλοι 

Ώρες Απογευματινές: 20 υπάλληλοι χ 240 ώρες = 4.800 
ΓΕΝΙΚΟ ΣΥΝΟΛΟ Κ.Α. 30.6012.13: 21.713 € 
και το οποίο πλέον θα έχει ως εξής: 

ΚΩΔΙΚΟΣ 30.6012.22 ΠΟΣΟ ΠΡΟΫΠΟΛΟΓΙΣΜΟΥ: 
21.713 € Αφορά τους υπαλλήλους του προγράμματος 
ΝΕΕΤ5 ΟΝ ΒΟΑΒΩ 
20 υπάλληλοι 

Ώρες Απογευματινές: 20 υπάλληλοι χ 240 ώρες = 4.800 
ΓΕΝΙΚΟ ΣΥΝΟΛΟ Κ.Α. 30.6012.22: 21.713 € 


Κατά τα λοιπά ισχύουν οι υπ'αριθμ. 58129/04-12-2017 
(ΦΕΚ Β'4420/2017) και 5854/02-02-2018 (ΦΕΚ Β'654/ 
2018), αποφάσεις καθιέρωσης της υπερωριακής απα¬ 
σχόλησης για το οικονομικό έτος 2018 για το προσωπι¬ 
κό του Δήμου πέρα από το κανονικό ωράριο ή κατά τις 
Κυριακές και εξαιρέσιμες ημέρες ή κατά τις νυχτερινές 
ώρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Απριλίου 2018 
Ο Δήμαρχος 
ΙΩΑΝΝΗΣ ΜΩΡΑΛΗΣ 


Αριθμ. 19583/19-04-20 18 (6) 

Τροποποίηση των αριθμ. 58123/04-12-2017 
(ΦΕΚ β 4420/2017) και 8463/15-02-2018 (ΦΕΚ Β' 
822/2018) αποφάσεων καθιέρωσης υπερωρια- 
κής εργασίας και εργασίας κατά τις νυχτερινές 
ώρες και εργασία κατά τις Κυριακές και αργίες για 
το Ι.Α.Α.Χ. προσωπικό του Δήμου Πειραιά. 

Ο ΔΗΜΑΡΧΟΣ ΠΕΙΡΑΙΑ 

Έχοντας υπόψη: 

1. Τις διατάξεις των άρθρων 2,58 και 95 του ν. 3852/ 
2010 (Φ.Ε.Κ. 87/Α707-6-2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξειςτων άρθρων 48 και 176 του ν. 3584/2007. 

3. Τις διατάξεις του άρθρου 20 του ν. 4354/2015. 

4. Την με αριθμ. οικ.2/78400/0022/14-11 -2011, εγκύ¬ 
κλιο του Υπουργείου Οικονομικών. 

5. Την με αριθμ. 16213/15003/5-6-2012 απόφαση του 
Γ.Γ.Α.Δ., η οποία δημοσιεύθηκε στο Φ.Ε.Κ. 1908/15-6-2012 
τ.Β' και διορθώθηκαν τα σφάλματα της με τα Φ.Ε.Κ. 
2220/30-7-2012 τ.Β' και 2580/24-9-12 τ.Β', καθώς και με 
την αριθμ. 47250/41770/16-10-2012 συμπληρωματι¬ 
κή απόφαση του Γ.Γ.Α.Δ. που δημοσιεύθηκε στο Φ.Ε.Κ. 
2978/8-11 -2012 τ.Β', που αφορούν την καθιέρωση εξαι¬ 
ρέσεων από την εφαρμογή της πενθήμερης εργασίας 
για υπηρεσίες του Δήμου. 

6. Τις διατάξεις της παρ. 5 του αρ. 49 του ν. 3943/2011. 

7. Το γεγονός ότι το Γραφείο Δημάρχου, το Γραφείο 
Προέδρου Διοικητικού Συμβουλίου καθώς και το Γρα¬ 
φείο Γενικού Γραμματέα του Δήμου λειτουργούν σε 
24ωρη και 12ωρη βάση όλες τις ημέρες του έτους για 
τις ανάγκες των πολιτών. 

8. Τ ις υπη ρεσιακές ανάγκες των Γραφείων Τ ύπου, Δη¬ 
μοσίων και Διεθνών Σχέσεων για την διοργάνωση εκδη¬ 
λώσεων, εθνικών εορτών κ.λπ. 

9. Τις ειδικές και έκτακτες υπηρεσιακές ανάγκες που 
παρουσιάζονται (πλημμύρες, σεισμοί κ.λπ.) για την αντι¬ 
μετώπιση των οποίων απασχολούνται οι υπάλληλοι του 
Γραφείου Πολιτικής Προστασίας και Διαχείρισης Κρίσεων 
(Π.Σ.Ε.Α.). 

10. Τις υπηρεσιακές ανάγκες της Γενικής Διεύθυνσης 
Διοικητικών και Οικονομικών Υπηρεσιών: 

• για την εφαρμογή των διατάξεων του προγράμματος 
Καλλικράτη, καθώς και των πρόσθετων αρμοδιοτήτων 
που περιήλθαν στο Δήμο μας, 

■ τη συντήρηση και αναβάθμιση των πληροφορια¬ 
κών συστημάτων, σύνταξη Απολογισμού - Ισολογισμού 
οικονομικού έτους 2017, κλείσιμο βιβλίων, ταμειακής 
διαχείρισης, 

• την υλοποίηση προγραμμάτων ΕΣΠΑ, την κατάρτιση 
επιχειρησιακών προγραμμάτων και ετήσιου προγράμμα¬ 
τος δράσης, την εκπόνηση αναπτυξιακών προγραμμά¬ 
των για την πρόνοια, ασφάλιση και παροχή προστασίας, 

• τη λειτουργία ανοικτής τηλεφωνικής γραμμής εξυ¬ 
πηρέτησης Α.Μ.Ε.Α. κ.λπ., 

• τη διασφάλιση της Δημόσιας Υγείας και την εποπτεία 
Νοσοκομειακών Μονάδων, 

• την οργάνωση ενημερωτικών συναντήσεων, σεμινα¬ 
ρίων, ημερίδες κ.λπ. για τη σωστή λειτουργία των σχο¬ 
λείων της Α'θμιας και Β'θμιας Εκπαίδευσης, 

■ το σχεδίασμά και υλοποίηση προγραμμάτων που 
σχετίζονται με το πολιτισμό, όπως εκθέσεις εικαστικών 
τεχνών, παραστάσεων, εκδηλώσεων, προγράμματα μα¬ 
ζικού Αθλητισμού, 

• την επιστημονική ταξινόμηση και καταλογράφηση 
εντύπων υλικών (βιβλίων, περιοδικών, εφημερίδων κ.λπ.), 

• τον έλεγχο υγειονομικού ενδιαφέροντος του υπαί¬ 
θριου εμπορίου, λαϊκών αγορών, καταστημάτων, κοινο¬ 
χρήστων χώρων, περιπτέρων, εμπορικών επιχειρήσεων, 

■ την απομαγνητοφώνηση και σύνταξη πρακτικών 
συνεδριάσεων του Δημοτικού Συμβουλίου, της Οικο¬ 
νομικής Επιτροπής, της Επιτροπής Ποιότητας Ζωής και 
Δημοτικών Κοινοτήτων, 

• την ηλεκτρονικής καταχώρισης του προσωπικού Μη¬ 
τρώου των υπαλλήλων. 

11. Τις υπηρεσιακές ανάγκες της Γενικής Διεύθυνσης 
Τεχνικών Υπηρεσιών και Περιβάλλοντος: 

• για την μελέτη και την προώθηση ζητημάτων που 
σχετίζονται με το δομημένο χώρο της πόλης, 

• για την κατασκευή, ανακατασκευή και συντήρηση 
οδών-πεζοδρομίων-πλατειών-δημοτικών χώρων συγκέ¬ 
ντρωσης, κήπων, κηπάριων, δικτύων ύδρευσης-αποχέ- 
τευσης, εξέδρων κ.λπ. 

• για την καθαριότητα της πόλης, την αποκομιδή απορ¬ 
ριμμάτων, πλύσιμο δρόμων, πλατειών και ελευθέρων χώ¬ 
ρων, ανακύκλωση υλικών, οδοσάρωση με χειροκίνητη και 
μηχανικά μέσα, για την προστασία του περιβάλλοντος, 

• την επίβλεψη και εκτέλεση εργασιών για την ανέγερ¬ 
ση πάσης φύσεως νέων δημοτικών κτιρίων, ανακαίνιση 
και αξιοποίηση των υπαρχόντων, κατασκευή γηπέδων 
και αθλητικών εγκαταστάσεων και συντηρήσεις σχολεί¬ 
ων,παραδοσιακών κτιρίων, κ.λπ. 

• για φωταγώγηση χώρων, εγκαταστάσεων, κτιρίων, 
συντήρηση εσωτερικών και εξωτερικών χώρων, ηλε- 
κτρομηχανολογικών και υδραυλικών εγκαταστάσεων σε 
δημοτικά κτίρια, κοινόχρηστους χώρους κ.λπ. 


•για συντήρηση και αναβάθμιση του Μηχανογραφικού 
κέντρου, 

• για επεξεργασία και ενημέρωση των γεωγραφικών, 
δημογραφικών, οικονομικών, κοινωνικών και άλλων 
στοιχείων που αφορούν στην ανάπτυξη του Δήμου, 
τεκμηριώνοντας την αναγκαία τεχνογνωσία και πλη¬ 
ροφόρηση που είναι απαραίτητη, για την διασφάλιση 
της ποιότητας των υπηρεσιών, τη συνεχή βελτίωση της 
λειτουργίας του Δήμου, αποφασίζουμε: 

Τροποποιούνται οι αριθμ. 58123/04-12-2017 (ΦΕΚ Β' 
4420/2017) και 8463/15-02-2018 (ΦΕΚ Β' 822/2018) 
αποφάσεις υπερωριακή εργασία και εργασίας κατά τις 
νυχτερινές ώρες καθώς και την εργασία Κυριακών και 
εξαιρέσιμων ημερών του οικονομικού έτους 2018 για 
το Ι.Δ.Α.Χ. προσωπικό του Δήμου. 

1) ΚΩΔΙΚΟΣ 30.6022.01 ΠΟΣΟ ΠΡΟΫΠΟΛΟΓΙΣΜΟΥ: 
15.000 € 

ΑΠΟΧΕΤΕΥΣΗ 

Αφορά τους 10 υπαλλήλους του τμήματος Αποχέτευ¬ 
σης οι οποίοι εργάζονται όλο το 24ώρο. 

10 υπάλληλοι 

Προς συμπλήρωση κατά την Νυχτερινή Εργασία: 10 
υπάλληλοι χ 600 ώρες = 6.000 ώρες 
Προς συμπλήρωση Εργασίας κατά τις Κυριακές: 10 
υπάλληλοι χ 250 ώρες = 2.500 ώρες 
Απογευματινές ώρες: 10 υπάλληλοι χ 150 ώρες = 1.500 
ώρες 

και το οποίο πλέον θα έ/ει ακ εξής: 

ΚΩΔΙΚΟΣ 30.6022.01 ΠΟΣΟ ΠΡΟΫΠΟΛΟΓΙΣΜΟΥ: 
15.000 € 

ΑΠΟΧΕΤΕΥΣΗ 

Αφορά τους 15 υπαλλήλους της Διεύθυνσης Αρχιτε¬ 
κτονικού, Οδοποιίας και του τμήματος Αποχέτευσης οι 
οποίοι εργάζονται όλο το 24ώρο. 

15 υπάλληλοι 

Προς συμπλήρωση κατά την Νυχτερινή Εργασία: 15 
υπάλληλοι χ 550 ώρες = 8.250 ώρες 
Προς συμπλήρωση Εργασίας κατά τις Κυριακές: 15 
υπάλληλοι χ 180 ώρες = 2.700 ώρες 
Απογευματινές ώρες: 15 υπάλληλοι χ 150 ώρες = 2.250 
ώρες 

Κατά τα λοιπά ισχύουν οι αριθμ. 58123/04-12-2017 
(ΦΕΚ Β 4420/2017) και 8463/15/02/2018 (ΦΕΚ Β 822/ 
2018) αποφάσεις υπερωριακή εργασία και εργασίας 
κατά τις νυχτερινές ώρες καθώς και την εργασία Κυρι¬ 
ακών και εξαιρέσιμων ημερών του οικονομικού έτους 
2018 για το Ι.Δ.Α.Χ. προσωπικό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 18 Απριλίου 2018 
Ο Δήμαρχος 
ΙΩΑΝΝΗΣ ΜΩΡΑΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθύΓηαείθΓ.ΘίΟΘί.αΓ 











